Държавен вестник, бр. 82, 2017 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  82
б) Данните на стопанството (колона 4) за отглежданите основни земеделски култури се вземат от 
анкетните формуляри на актуалната към датата на подаване на проектното предложение или искане­
то за плащане анкетна карта по Наредба № 3 от 1999 г. Отчитат се данните от анкетните формуляри, 
записани за текущата стопанска година, включително намерения за засети/засадени площи. За текуща 
стопанска година се приема стопанската година, която е такава към датата на подаване на проектното 
предложение или искането за плащане.
в) Когато стопанството отглежда животни, трябва да посочи броя на животните в съответните 
категории в колона 4 съгласно:
аа) опис по видове и брой на животните, декларирани от кандидата, придружен от извлечение от 
интегрираната информационна система (ИИС) в съответствие с Наредба № 6 от 8 октомври 2013 г. 
за изискванията към средствата за официална идентификация на животните и използването им (ДВ, 
бр. 90 от 2013 г.) (Наредба № 6 от 8 октомври 2013 г.) за наличните в обекта животни по ушни марки/
чип, подписано от официалния ветеринарен лекар, контролиращ животновъдния обект, не по-рано от 
един месец преди датата на подаване на проектното предложение/искането за плащане (в случай че 
кандидатът отглежда видове животни, които трябва да се регистрират в ИИС по реда на Наредба № 6 
от 8 октомври 2013 г.),
и/или
бб) в случай че кандидатът отглежда животни, които не подлежат на идентификация, животновъд­
ният обект се регистрира от Българската агенция по безопасност на храните и се представя актуален 
опис по вид и брой на отглежданите животни, заверен от официален ветеринарен лекар не по-рано от 
един месец преди датата на подаване на проектното предложение/искане за плащане.
г) Данните за втори и междинни култури също се включват, в т.ч. междинни/втори култури, от­
глеждани в оранжерии.
В колона 6 се изчислява съответният СПО за даден вид култура или животно (произведението от 
данните на стопанството (колона 4), умножени по показателя за СПО лв./дка; лв./глава (колона 5). Сборът 
от индивидуалните СПО представлява общият СПО на стопанството при спазване на следните условия:
д) Фуражен баланс или излишък в случай, че стопанството отглежда преживни животни, коне и 
други еднокопитни животни.
В повечето случаи стопанствата са във фуражен баланс, когато разликата между сумата от СПО на 
фуражните култури и сумата от СПО на:
- преживните животни,
- конете и другите еднокопитни животни,
е „0“ или отрицателно число. В този случай СПО на фуражните култури не се включва в общия 
СПО на стопанството, както и получената отрицателна разлика (ако разликата не е „0“) не се изважда 
от общия СПО.
Наличие на фуражен излишък има в случаите, когато разликата между сумата от СПО на фуражните 
култури и сумата от СПО на:
- преживните животни,
- конете и другите еднокопитни животни,
е положително число. В този случай само стойността на тази разлика се включва в общия СПО, а 
не цялата сума от СПО на фуражните култури.
В случай на фуражен излишък и при положение, че в земеделско стопанство се отглеждат два или 
повече вида фуражни култури, делът на отделната фуражна култура в общия икономически размер на 
стопанството се определя по следната формула:
	
СПО фк – ОСПОпжкес х (СПО фк/ОСПОфк)
ДФР (%) = ------------------------------------------------------------------------------------------------------------------------ × 100,
	
ОСПО зс
където:
ДФР (%) е делът на фуражната култура в общия икономически размер на стопанството;
СПОфк – СПО на фуражната култура (произведението от размера на отглежданите декари от тази 
фуражна култура, умножено по показателя є за СПО лв./дка);
ОСПОпжкес – сумата от СПО на преживните животни, конете и другите еднокопитни животни;
ОСПОфк – сумата от СПО на фуражните култури;
ОСПОзс – общият СПО на стопанството.
2. Изчисляване на икономическия размер в евро
Икономическият размер на стопанството в евро се получава, като изчисленият за съответното 
земеделско стопанство общ СПО в левове се раздели на 1,95583 (използва се официалният курс на БНБ – 
1 евро = 1,95583 лв.) и се закръгли до втория знак след десетичната запетая.